Document ID: 32014D0941

NÕUKOGU OTSUS,
27. juuni 2013,
Euroopa Liidu ja Kanada vahelise tarneahela turvalisusega seotud küsimustes tehtava tollikoostöö lepingu sõlmimise kohta
(2014/941/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Liit ja Kanada peaksid laiendama oma tollikoostööd, nii et see hõlmaks tarneahela turvalisuse ja sellega seotud riskijuhtimise küsimusi, eesmärgiga suurendada kogu tarneahela turvalisust ning samal ajal hõlbustada seaduslikku kaubandust.
(2)
Kooskõlas nõukogu otsusega 2012/643/EL (1) kirjutati Euroopa Liidu ja Kanada vahelisele tarneahela turvalisusega seotud küsimustes tehtava tollikoostöö lepingule („leping”) alla 4. märtsil 2013, eeldusel et see sõlmitakse.
(3)
Seisukoht, mille liit võtab ELi-Kanada ühises tollikoostöö komitees õigusliku mõjuga aktide vastuvõtmise kohta, tuleks otsustada kooskõlas Euroopa Liidu toimimise lepingu artikli 218 lõikega 9. Kui see on vajalik, kehtestab nõukogu kooskõlas Euroopa Liidu lepingu artikliga 16 muud liidu võetavad seisukohad.
(4)
Leping tuleks liidu nimel heaks kiita,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Kanada vaheline tarneahela turvalisusega seotud küsimustes tehtava tollikoostöö leping („leping”) kiidetakse Euroopa Liidu nimel heaks.
Lepingu tekst on lisatud käesolevale otsusele.
Artikkel 2
Nõukogu eesistuja määrab isiku, kes on volitatud liidu nimel esitama lepingu artiklis 9 ettenähtud teate, et väljendada liidu nõusolekut end lepinguga siduda (2).
Artikkel 3
Käesolev otsus jõustub selle vastuvõtmise päeval..
Brüssel, 27. juuni 2013

Labels: 5
7
3
18
15